Rovnočrevovky

Rovnočrevovky (iné názvy: rovnočrevky, rovnočrevné; lat. Rhabdocoela) sú rad ploskúľ. Rozlišujú sa:
 rovnočrevovky v užšom (t.j. novšom) zmysle (iný názov: neorabdocélovkotvaré; lat. Neorhabdocoela, Rhabdocoela v užšom zmysle, staršie: Lecithopora), pričom tieto v niektorých systémoch zahŕňajú aj taxón temnocefály (Temnocephalida);
 rovnočrevovky v širšom (t.j. staršom) zmysle (lat. Rhabdocoela v širšom zmysle), ktoré zahŕňajú okrem rovnočrevoviek v užšom zmysle aj katenuly (Catenulida), temnocefály (Temnocephalida) a veľkoústky (Macrostomida) - porov. systematiku v článku ploskule.

 Rovnočrevovky v užšom zmysle a bez temnocefálov 
Majú rozšírený, bulbózny hltan a rúrkovité, niekedy i vakovito rozšírené črevo. Majú väčšinou len 1 pár nervových pásov, statocysta je zriedkavá. Rozmnožujú sa iba pohlavne. Sú to hlavne morské, zriedka sladkovodné druhy, ako napr. rovnočrevovka priehľadná (Mesostoma ehrenbergi), má  dlhé, skoro priehľadné telo.

 Externé odkazy 


Kategória:Ploskule